CELEX: 32016R0582
Language: hu
Date: 2016-04-15 00:00:00
Title: A Bizottság (EU) 2016/582 rendelete (2016. április 15.) a 333/2007/EK rendeletnek a szervetlen arzén, az ólom és a policiklikus aromás szénhidrogének vizsgálata, valamint a vizsgálat egyes alkalmassági kritériumai tekintetében történő módosításáról (EGT-vonatkozású szöveg)

16.4.2016   
               
               
                  HU
               
               
                  Az Európai Unió Hivatalos Lapja
               
               
                  L 101/3
               
            A BIZOTTSÁG (EU) 2016/582 RENDELETE
      (2016. április 15.)
      a 333/2007/EK rendeletnek a szervetlen arzén, az ólom és a policiklikus aromás szénhidrogének vizsgálata, valamint a vizsgálat egyes alkalmassági kritériumai tekintetében történő módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (1) és különösen annak 11. cikke (4) bekezdésére,
      mivel:
      
                  (1)
               
               
                  A 333/2007/EK bizottsági rendelet (2) meghatározza az élelmiszerekben előforduló egyes szennyező anyagok mennyiségének hatósági ellenőrzéséhez alkalmazandó mintavételi és vizsgálati módszereket.
               
            
                  (2)
               
               
                  Az élelmiszerekben előforduló egyes szennyező anyagok felső határértékét az 1881/2006/EK bizottsági rendelet (3) állapította meg. Az (EU) 2015/1006 bizottsági rendelet (4) módosította az 1881/2006/EK rendeletet a szervetlen arzén mennyiségének felső határértéke tekintetében, következésképpen helyénvaló konkrét eljárásokat megállapítani a szervetlen arzén vizsgálatához kapcsolódóan.
               
            
                  (3)
               
               
                  Az elemek és kémiai formájuk meghatározásához kapcsolódó EN 13804 szabványt aktualizálták, ezért helyénvaló az e szabványra történő hivatkozás ennek megfelelő aktualizálása.
               
            
                  (4)
               
               
                  A policiklikus aromás szénhidrogének (PAH) felső határértékét a kakaóbabban és az abból származó termékekben zsírtartalom alapján kell meghatározni. A PAH vizsgálatával foglalkozó európai uniós referencialaboratórium által végrehajtott jártasági vizsgálatok tanúsága szerint a zsírtartalom meghatározásában eltérések mutatkoznak. Ezért helyénvaló a zsírtartalom meghatározásához alkalmazott megközelítés harmonizálása.
               
            
                  (5)
               
               
                  Az élelmiszerekben és takarmányokban előforduló nehézfémekkel foglalkozó európai uniós referencialaboratórium szaktanácsadását követve helyénvaló a meghatározási határ és az alkalmassági kritériumok fogalommeghatározásának módosítása az ólom, a kadmium, a higany és a szervetlen ón vizsgálati módszereihez kapcsolódó kimutatási határ tekintetében.
               
            
                  (6)
               
               
                  Ezért helyénvaló, hogy a mintavételi és vizsgálati módszerekre vonatkozó rendelkezések a hatósági ellenőrzések keretén kívül is alkalmazandók legyenek.
               
            
                  (7)
               
               
                  A 333/2007/EK rendeletet ezért ennek megfelelően módosítani kell.
               
            
                  (8)
               
               
                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A RENDELETET:
      1. cikk
      A 333/2007/EK rendelet a következőképpen módosul:
      
                  1.
               
               
                  A cím helyébe a következő szöveg lép:
                  
                     „A Bizottság 333/2007/EK rendelete (2007. március 28.) az élelmiszerekben előforduló nyomelemek és élelmiszer-feldolgozás során keletkező szennyező anyagok mennyiségének ellenőrzése céljából végzett mintavétel és vizsgálat módszereinek megállapításáról”;
                  
               
            
                  2.
               
               
                  Az 1. cikk (1) bekezdésének helyébe a következő szöveg lép:
                  „(1)   Az 1881/2006/EK rendelet mellékletének 3., 4. és 6. szakaszában felsorolt ólom, kadmium, higany, szervetlen ón, szervetlen arzén, 3-MCPD és policiklikus aromás szénhidrogének („PAH-ok”) mennyiségének ellenőrzése céljából végzett mintavételt és vizsgálatot e rendelet mellékletével összhangban kell végezni.”
               
            
                  3.
               
               
                  A melléklet e rendelet mellékletének megfelelően módosul.
               
            2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. április 15-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 165., 2004.4.30., 1. o.
      
      
         (2)  A Bizottság 2007. március 28-i 333/2007/EK rendelete az élelmiszerek ólom-, kadmium-, higany-, szervetlen vegyületben lévő ón-, 3-MCPD- és benzo(a)pirén-tartalmának hatósági ellenőrzése céljából végzett mintavétel és vizsgálat módszereinek megállapításáról (HL L 88., 2007.3.29., 29. o.).
      
         (3)  A Bizottság 2006. december 19-i 1881/2006/EK rendelete az élelmiszerekben előforduló egyes szennyező anyagok felső határértékeinek meghatározásáról (HL L 364., 2006.12.20., 5. o.).
      
         (4)  A Bizottság 2015. június 25-i (EU) 2015/1006 rendelete az 1881/2006/EK rendeletnek az élelmiszerekben előforduló szervetlen arzén mennyiségének felső határértékei tekintetében történő módosításáról (HL L 161., 2015.6.26., 14. o.).
      
         MELLÉKLET
         A 333/2007/EK rendelet melléklete a következőképpen módosul:
         
                     1.
                  
                  
                     A C.2.2.1. pont helyébe a következő szöveg lép:
                     „C.2.2.1.   Különleges eljárások az ólom, a kadmium, a higany, a szervetlen ón és a szervetlen arzén esetében
                     
                     A vizsgálatot végző személynek gondoskodnia kell arról, hogy a minták ne szennyeződjenek a minta előkészítése során. Amennyiben lehetséges, a mintával kapcsolatba kerülő műszerek és berendezések nem tartalmazhatják a meghatározandó fémeket, és azokat semleges hatású anyagból, pl. műanyagból, úgymint polipropilénből, politetrafluoretilénből (PTFE) stb. kell készíteni. Azokat savval meg kell tisztítani a szennyeződés kockázatának csökkentésére. Vágóélként jó minőségű rozsdamentes acélt lehet használni.
                     A szóban forgó termékek esetén számos megfelelő, egyedi minta-előkészítési módszer használható. Az e rendelet által kifejezetten nem leírt szempontok tekintetében megfelelőnek bizonyult a „Foodstuffs. Determination of elements and their chemical species. General considerations and specific requirements” (Élelmiszerek. Elemek és kémiai formájuk meghatározása. Általános megfontolások és konkrét követelmények) (*) című CEN szabvány, de más minta-előkészítési eljárások is megfelelők lehetnek.
                     A szervetlen vegyületekben lévő ón esetében ügyelni kell arra, hogy az összes anyag oldatba kerüljön, mivel ismert, hogy könnyen előfordulhatnak veszteségek, különösen a különféle oldhatatlan Sn(IV)-oxidokat eredményező hidrolízis miatt.
                     
                        (*)  EN 13804:2013 szabvány, Foodstuffs. Determination of elements and their chemical species. General considerations and specific requirements, CEN, Rue de Stassart 36, B-1050 Brussels.”"
						
                  
               
                     2.
                  
                  
                     A C.2.2.2. pont (Különleges eljárások a policiklikus aromás szénhidrogének esetében) a következő bekezdéssel egészül ki:
                     „A kakaóban és az abból származó termékekben előforduló PAH vizsgálata tekintetében a zsírtartalom meghatározása az AOAC 963.15. hivatalos módszernek megfelelően történik a kakaóbab és az abból származó termékek zsírtartalmának meghatározása érdekében. A zsírtartalom meghatározására ezzel egyenértékű eljárások is használhatók, amennyiben bizonyítható, hogy a zsírtartalom meghatározására alkalmazott eljárás azonos (egyenértékű) zsírtartalomértéket mutatnak.”
                  
               
                     3.
                  
                  
                     A C.3.1. pontban (Fogalommeghatározások) a „LOQ” (meghatározási határ) fogalommeghatározása helyébe a következő fogalommeghatározás lép:
                     
                                 „LOQ'
                              
                              
                                 =
                              
                              
                                 meghatározási határ: a vizsgált anyag azon legkisebb mennyisége, amely még elfogadható statisztikai biztonsággal mérhető. Ha a kimutatási határ körüli koncentrációtartományban mind a mérési pontosság, mind a precizitás állandó, a meghatározási határ számszerűen egyenlő a vakmátrixelemzések középértéke szórásának tízszeresével (n ≥ 20).”
                              
                           
               
                     4.
                  
                  
                     A C.3.3.1. pontban (Alkalmassági követelmények) az a) pont helyébe a következő szöveg lép:
                     
                                 „a)
                              
                              
                                 Az ólom, a kadmium, a higany, a szervetlen ón és a szervetlen arzén vizsgálati módszereire vonatkozó alkalmassági kritériumok
                                 
                                    5. táblázat
                                 
                                 
                                             Paraméter
                                          
                                          
                                             Kritérium
                                          
                                       
                                             Alkalmazási kör
                                          
                                          
                                             Az 1881/2006/EK rendeletben meghatározott élelmiszerek
                                          
                                       
                                             Specifikusság
                                          
                                          
                                             Mátrix- vagy spektrális interferenciától mentes
                                          
                                       
                                             Megismételhetőség (RSDr)
                                          
                                          
                                             HORRATr 2 alatt
                                          
                                       
                                             Reprodukálhatóság (RSDR)
                                          
                                          
                                             HORRATR 2 alatt
                                          
                                       
                                             Visszanyerés
                                          
                                          
                                             A D.1.2. pont rendelkezései alkalmazandók
                                          
                                       
                                             LOD
                                          
                                          
                                             = az LOQ háromtizede
                                          
                                       
                                             LOQ
                                          
                                          
                                             Szervetlen ón
                                          
                                          
                                             ≤ 10 mg/kg
                                          
                                       
                                             Ólom
                                          
                                          
                                             Felső határérték ≤ 0,01 mg/kg
                                          
                                          
                                             0,01 < felső határérték ≤ 0,02 mg/kg
                                          
                                          
                                             0,02 < felső határérték < 0,1 mg/kg
                                          
                                          
                                             Felső határérték ≥ 0,1 mg/kg
                                          
                                       
                                             ≤ felső határérték
                                          
                                          
                                             ≤ felső határérték kétharmada
                                          
                                          
                                             ≤ felső határérték kétötöde
                                          
                                          
                                             ≤ felső határérték egyötöde
                                          
                                       
                                             Kadmium, higany, szervetlen arzén
                                          
                                          
                                             Felső határérték < 0,100 mg/kg
                                          
                                          
                                             Felső határérték ≥ 0,100 mg/kg
                                          
                                       
                                             ≤ felső határérték kétötöde
                                          
                                          
                                             ≤ felső határérték egyötöde”
                                          
                                       
                           
               
                     5.
                  
                  
                     A C.3.2. pont helyébe a következő szöveg lép:
                     „C.3.2.   Általános követelmények
                     
                     Az élelmiszer-ellenőrzés céljára használt analitikai módszereknek meg kell felelniük a 882/2004/EK rendelet III. mellékletében foglalt rendelkezéseknek.
                     A teljes óntartalom megállapítására szolgáló vizsgálati módszerek megfelelők a szervetlen ón mennyiségének ellenőrzésére.
                     A bor ólomtartalmának vizsgálatához az1308/2013/EU európai parlamenit és tanácsi rendelet (**) 80. cikke (5) bekezdésének megfelelően az OIV (***) által meghatározott módszerek és szabályok alkalmazandók.
                     A teljes arzéntartalom megállapítására szolgáló vizsgálati módszerek megfelelők a szervetlen arzén mennyiségének ellenőrzésére. Amennyiben a teljes arzénkoncentráció a szervetlen arzén tekintetében megállapított felső határérték alatt marad, nincs szükség további vizsgálatra, és a minta a szervetlen arzén tekintetében megállapított felső határérték szempontjából megfelelőnek tekinthető. Amennyiben a teljes arzénkoncentráció eléri vagy meghaladja a szervetlen arzén tekintetében megállapított felső határértéket, további vizsgálat szükséges annak megállapítása érdekében, hogy a szervetlenarzén-koncentráció meghaladja-e a szervetlen arzénra megállapított felső határértéket.
                     
                        (**)  Nemzetközi Szőlészeti és Borászati Szervezet (Organisation internationale de la vigne et du vin)."
						
                     
                        (***)  Az Európai Parlament és a Tanács 2013. december 17-i 1308/2013/EU rendelete a mezőgazdasági termékpiacok közös szervezésének létrehozásáról és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).”"